**Prijedlog**

Na temelju članka 17. stavka 1. podstavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20), članka 24. Statuta Zagrebačke županije („Glasnik Zagrebačke županije”, broj 17/09, 31/09, 4/13, 6/13 – pročišćeni tekst, 5/18, 14/18, 18/18 – pročišćeni tekst, 3/20, 23/20, 6/21 i 10/21- pročišćeni tekst) te članka 64. Poslovnika Županijske skupštine Zagrebačke županije (“Glasnik Zagrebačke Županije”, broj 26/09, 5/13, 6/13 – pročišćeni tekst, 28/17, 5/18, 14/18, 18/18 – pročišćeni tekst, 23/20, 34/20, 10/21 – pročišćeni tekst i 42/21), Županijska skupština Zagrebačke županije na svojoj \_\_\_\_ sjednici održanoj dana \_\_\_\_\_\_\_\_2023. godine donijela je

**S M J E R N I C E**

**ZA ORGANIZACIJU I RAZVOJ SUSTAVA CIVILNE ZAŠTITE**

**NA PODRUČJU ZAGREBAČKE ŽUPANIJE ZA RAZDOBLJE 2024.-2027. GODINA**

 U cilju ostvarivanja prava i obveza iz područja sustava civilne zaštite, utvrđuju se Smjernice za organizaciju i razvoj sustava civilne zaštite na području Zagrebačke županije u razdoblju 2024. – 2027. godina, kako slijedi:

1. **Planski dokumenti**

 Usvojene planske dokumente iz područja civilne zaštite ažurirati sukladno odredbama zakonskih i podzakonskih akata, a u slučaju izmjena zakonskih propisa uskladiti sve do propisanih rokova, odnosno uskladiti dokumente s novonastalim uvjetima.

1. **Operativne snage sustava civilne zaštite Zagrebačke županije**
2. **Stožer civilne zaštite Zagrebačke županije**

 Održavati sjednice Stožera civilne zaštite Zagrebačke županije sukladno propisima i planovima kako bi se pravovremeno izvršile pripreme za moguće ugroze, odnosno izvršile sve zakonski predviđene zadaće i naputci Vlade Republike Hrvatske i Ministarstva unutarnjih poslova - Ravnateljstva civilne zaštite.

 Nastaviti s kontinuiranim osposobljavanjem članova Stožera civilne zaštite Zagrebačke županije kao stručnog tijela Župana, u cilju njihovog osposobljavanja za provođenje mjera zaštite i spašavanja stanovništva i imovine u slučaju nastanka prirodnih ili tehničko-tehnoloških nesreća, odnosno u slučaju nastanka akcidenta s opasnim tvarima koje mogu nastati u proizvodnji, prijevozu, skladištenju i korištenju opasnih tvari.

 Provoditi aktivnosti na jačanju značaja i osposobljenosti sudionika sustava civilne zaštite, jednom godišnje organizirati združenu vježbu svih operativnih snaga Zagrebačke županije, te omogućiti sudjelovanje članova Stožera civilne zaštite Zagrebačke županije na vježbama drugih organizacija i institucija.

 Osigurati potrebne tehničke, programske i prostorne uvjete za rad Stožera civilne zaštite, te uskladiti ustroj i ljudske potencijale potrebne za učinkovito provođenje zakonom utvrđenih zadaća.

Nastaviti s opremanjem službe civilne zaštite koja omogućava prikupljanje i obradu podataka o izvanrednim događajima, te pravodobno i učinkovito donošenje odluka u cilju provođenja mjera kod zaštite i spašavanja imovine i ljudi prije, u toku i nakon izvanrednog događaja ili katastrofe.

1. **Operativne snage**

Poticati i sufinancirati rad i daljnji razvoj operativnih snaga Zagrebačke županije (Vatrogasna zajednica Zagrebačke županije, Društvo Crvenog križa Zagrebačke županije, Hrvatska gorska služba spašavanja – stanice Samobor i Zagreb, Hrvatska udruga za obuku potražnih pasa, ostalih udruga od interesa za sustav civilne zaštite) kroz davanje inicijative i podrške jačanju postrojbi i poticanju daljnjeg razvoja posebno kroz sufinanciranje nabave opreme, obuke pripadnika, uređenje prostornih uvjeta za rad i djelovanje i ostalih aktivnosti za područje nadležnosti.

Kao jednu od temeljnih pretpostavki za stručno rukovođenje i koordiniranje ukupnim aktivnostima na gašenju i lokaliziranju požara, provođenju aktivnosti i mjera zaštite od elementarnih nepogoda, te radi potrebe žurnog reagiranja u slučaju nastanka svekolikih ugroza, u suradnji s Ravnateljstvom civilne zaštite i Vatrogasnom zajednicom Zagrebačke županije potrebno je nastaviti s angažmanom vatrogasnih koordinatora u Županijskom Centru 112 uz 24-satno dežurstvo.

1. **Udruge od značaja za sustav civilne zaštite**

Kroz provođenje javnih poziva nastaviti sa poticanjem daljnjeg razvoja udruga građana koje se zaštitom i spašavanjem bave kao svojom redovnom djelatnošću ili su odlukama i planovima civilne zaštite određene kao udruge od značaja za sustav civilne zaštite (dobrovoljna vatrogasna društva, općinske i gradske vatrogasne zajednice, općinska i gradska društva crvenog križa i dr.), kroz osiguranje financijskih sredstava u proračunu Zagrebačke županije potrebnih za nabavu i održavanje materijalno-tehničkih sredstava, osposobljavanje pripadnika i ostalim vezanim aktivnostima, kao temeljnom pretpostavkom za njihovo učinkovito reagiranje u slučaju nastanka prirodne ili tehničko-tehnološke nesreće, za adaptaciju i uređenja prostora za rad i djelovanje, organizaciju značajnih obljetnica i ostalim potrebama udruga kojim se osigurava njihov rad i razvoj.

1. **Edukacija djece školskog i predškolskog uzrasta i stanovništva**

Tijekom planskog razdoblja nastaviti s provedbom programa edukacije djece u području zaštite i spašavanja kao i pružanjem podrške za uključivanjem takvog programa u nastavni program. Surađivati s krovnim organizacijama operativnih snaga sustava civilne zaštite, školskim i visokoškolskim ustanovama, znanstvenim i stručnim organizacijama) radi koordinacije i podrške u provođenju aktivnosti, te uključivanja što većeg broja djece u edukativne programe.

U cilju podizanja svijesti stanovništva o mogućnostima i potrebi za zaštitom i pružanjem neophodne pomoći, nastaviti s aktivnostima na njihovom informiranju putem sredstava javnog priopćavanja i putem publikacija.

1. **Simulacijske vježbe operativnih snaga**

 Organizirati godišnje vježbe u koje će biti uključene sve operativne snage, kako bi se uvježbalo njihovo usklađeno djelovanje, provjerila pripremljenost i osposobljenost istih, te upoznala šira javnost s metodama i načinom djelovanja sustava civilne zaštite na području Zagrebačke županije.

 Sudjelovati u vježbama koje organizira Ravnateljstvo civilne zaštite, Hrvatska vatrogasna zajednica ili druge srodne nacionalne i međunarodne institucije u cilju edukacije i uvježbavanja operativnih snaga.

1. **Nabava opreme**

 Nastaviti s postupnom nabavom opreme za civilnu zaštitu, posebno one koja je potrebna kod spašavanja i zbrinjavanja uslijed mogućih ugroza navedenih u Procjeni rizika. Pri tome surađivati sa operativnim snagama sustava civilne zaštite Zagrebačke županije kako bi se nabavljala kompatibilna oprema, te izvidjela mogućnost suradnje u planiranju i nabavi opreme za što je potrebno osigurati znatnija financijska sredstva.

U cilju stvaranja pretpostavki za uspješno djelovanje operativnih snaga sustava civilne zaštite potrebno je u proračunu Zagrebačke županije osigurati financijska sredstva dostatna za nabavu prioritetne opreme i sredstava civilne zaštite, te osposobljavanja pripadnika operativnih snaga, kao i nabavu prioritetnih materijalnih sredstava potrebnih za stvaranje uvjeta za zbrinjavanje ugroženog stanovništva i provođenje planskih aktivnosti.

Nastaviti sa popunjavanjem opreme u skladištu civilne zaštite Zagrebačke županije, koja zajedno sa skladištima opreme ostalih operativnih snaga sustava civilne zaštite Zagrebačke županije čine mrežu opreme koja se, u slučaju izvanrednih stanja, može žurno dostaviti na ugrožena područja za provođenje mjera civilne zaštite koje provode operativne snage.

Sukladno mogućnostima proračuna i sredstava domaćih i europskih fondova nabaviti potrebna zapovjedna, komunikacijska i transportna vozila kojima se u najkraćem mogućem roku mogu dostaviti oprema ili osigurati vođenje aktivnosti i krizna komunikacija na ugroženim područjima.

1. **Rad u strukovnim asocijacijama**

 Aktivno se uključivati u rad strukovnih asocijacija iz područja civilne zaštite, a posebno „Platforme hrvatskih županija i gradova za smanjenje rizika od katastrofa“ s ciljem praćenja i izvršavanja obveza i odgovornosti lokalne i regionalne samouprave u pronalaženju kvalitetnih odgovora na povećanje rizika od katastrofa, te radi jedinstvenog djelovanja, razvijajući kulturu samopomoći i solidarnosti sa svima koji su ugroženi.

1. **Ostalo**

 Osim ovih prioritetnih zadaća na području Zagrebačke županije i nadalje će se voditi briga uz poticanje rješavanja problematike vezane uz civilnu zaštitu, kao i stvaranje uvjeta, sukladno mogućnostima, za otklanjanje posljedica većih nesreća i katastrofa, kroz kontinuirano praćenje i analizu dostignutog stupnja razvoja sustava civilne zaštite, kao poticaj operativnim snagama i drugim sudionicima sustava civilne zaštite.

1. **Završne odredbe**

 Smjernice za organizaciju i razvoj sustava civilne zaštite na području Zagrebačke županije za razdoblje 2024.-2027. godina objavit će se u „Glasniku Zagrebačke županije“, a stupaju na snagu 1. siječnja 2024.

KLASA:

URBROJ:

Zagreb,

**PREDSJEDNICA**

**ŽUPANIJSKE SKUPŠTINE**

**ZAGREBAČKE ŽUPANIJE**

Martina Glasnović

**Obrazloženje**

1. **Pravni temelj za donošenje**

Pravni temelj za donošenje ovih Smjernica je u odredbama članka 17. stavka 1. podstavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20), članka 24. Statuta Zagrebačke županije („Glasnik Zagrebačke županije”, broj 17/09, 31/09, 4/13, 6/13 – pročišćeni tekst, 5/18, 14/18, 18/18 – pročišćeni tekst, 3/20, 23/20, 6/21 i 10/21- pročišćeni tekst) te članka 64. Poslovnika Županijske skupštine Zagrebačke županije (“Glasnik Zagrebačke Županije”, broj 26/09, 5/13, 6/13 – pročišćeni tekst, 28/17, 5/18, 14/18, 18/18 – pročišćeni tekst, 23/20, 34/20, 10/21 – pročišćeni tekst i 42/21).

1. **Razlozi donošenja**

U cilju ostvarivanja prava i obveza iz područja civilne zaštite sukladno Zakonu o sustavu civilne zaštite u ostvarivanju prava i obaveza u području civilne zaštite, predstavnička tijela jedinice lokalne i područne (regionalne) samouprave razmatraju i usvajaju smjernice za organizaciju i razvoj sustava civilne zaštite za četverogodišnje razdoblje.

 Smjernice se izrađuju na temelju godišnje analize stanja sustava civilne zaštite i njima se utvrđuju prioriteti za području civilne zaštite za rok od četiri godine.

Ujedno, smjernicama se definiraju ciljevi, koraci i potrebne mjere u cilju učinkovite organizacije sustava civilne zaštite i operativnih kapaciteta za reagiranje u velikim nesrećama i katastrofama

 Slijedom navedenog, a sukladno članku 17. Zakona o sustavu civilne zaštite utvrđen je prijedlog Smjernica za organizaciju i razvoj sustava zaštite i spašavanja na području Zagrebačke županije za razdoblje 2024.- 2027. godine, te se predlaže Županijskoj skupštini da isti usvoji u predloženom tekstu

1. **Sredstva za provođenje:**

 Sredstva za provođenje ovih Smjernica osiguravaju se u proračunu Zagrebačke županije za 2024. godinu i u projekcijama proračuna Zagrebačke županije za 2025. i 2026. godinu na pozicijama Stručne službe župana sadržane u Programu P02 Zaštita od požara i P03 Civilna zaštita.